text: Stor sorg i Give
  19 juni 2010 kl. 10.30
  Flagene er i dag på halv i Give til minde om de tre dræbte kvinder i fredagens ulykke på Mandø. Formanden for ældresagen indkalder til krisemøde på tirsdag.
  Sognehuset i Give bliver med garanti godt besøgt når der på tirsdag kl. 19.00 er krisemøde i ældresagen.
  Alle involverede i fredagens ulykke på Mandø bliver inviteret til at komme og tale den tragiske hændelse igennem.
   - Alle, der var med på turen er stadig dybt berørte af hændelsen og går i dag rundt med en tomhed, der skal bearbejdes, siger formanden for ældresagen i Give, Karl Henry Nielsen til TV Syd.
  